નવી દિલ્હીઃદેશમાં કોઈપણ રાજ્યમાં સરકાર ભંગ થવા પર રાષ્ટ્રપતિ શાસન લાદવામાં આવે છે પરંતુ જમ્મૂ-કાશ્મીરમાં ભાજપ અને પીડીપી વચ્ચે મંગળવારે ગઠબંધન તૂટી ગયા બાદ ત્યાં રાજ્યપાલ શાસન લાગુ કરવા તૈયારીઓ થઇ રહી છે મુખ્યમંત્રી મહબૂબા મુફ્તીએ સીએમ પદ્દેથી રાજીનામું આપી દીધું. તેમણે પોતાનું રાજીનામું રાજ્યપાલને આપી દીધું છે. ભાજપે રાજ્યમાં રાજ્યપાલ શાસન લગાવવાની માંગ કરી છે. હવે રાષ્ટ્રપતિને આના પર નિર્ણય કરવાનો છે.